Det går faktisk ikke så ringe. Faktisk går det ret godt, hvis man spørger smykke og urforretningen Henrik Ørsnes i Aalborg Storcenter. - Folk er virkelig i julehumør, det er så dejligt at mærke, siger butiksansvarlig i Henrik Ørsnæs, Henriette Carlsen. Den sidste weekend før jul er traditionelt set den største juledag i Aalborg Storcenter, og lørdag var der godt gang i juleshopping. - I dag kommer der jo cirka 40 tusinde gæster igennem Aalborg Storcenter. I løbet af december kommer der næsten 750.000, siger centerchef, Preben Bjerregaard. Efter store internationale shoppedage er kommet til Danmark, har der været lidt tvivl, om de ville rende med julehandelen, men sådan ser det ikke ud. I storcenteret har man haft 4 % flere julegæster end samme tid sidste år. Fra Aalborg Cityforening, melder de om en stigning på 8%. - Det har ikke spoleret vores julehandel, det må jeg sige, siger Preben Bjerregaard. Hos Ørsnes mærker man også, at juleånden er kommet over folk. - Man kan virkelig mærke, at folk er kommet ud og handle, siger Henriette Carlsen, butiksansvarlig i Henrik Ørsnæs. Hvis du ikke selv var på juleshopping, kan du her se, hvordan det gik den næstsidste lørdag inden jul i Aalborg Storcenter.
Både City Syd og Aalborg Cityforening melder om flere kunder i butikkerne. Black Friday og Cyber Monday har ikke stjålet julehandelen.